З чалавечым безкультур’ем работнікі камунальнай службы сутыкаюцца пастаянна. Святлана Уладзіміраўна расказвае, што некаторыя гараджане па дарозе на працу не даносяць смецце да кантэйнераў і ўтрамбоўваюць у невялікія сметніцы. Апошнім часам такія выпадкі рэдкія і ўсё ж здараюцца. Часта даводзіцца расстаўляць па месцах лаўкі у парку ля РДК і на пляцоўцы з гандлёвымі павільёнамі. Летам з коранем вырываюць кветкі, асабліва пакутуюць клумбы насупраць пошты. Альтанку на паўвостраве з вясны да восені рамантуюць некалькі разоў.